

OBJAVA ZA MEDIJE

34 učenika osnovnih i srednjih škola dobila HEP-ovu nagradu IMAM ŽICU!

Ulaganje u mlade ulaganje je u budućnost Hrvatske

ZAGREB, 15. studenoga 2022. – U sjedištu Hrvatske elektroprivrede održana je 28. dodjela Nagrade učenicima IMAM ŽICU!, koju HEP od 1995. godine dodjeljuje učenicima osnovnih i srednjih škola za postignuća na području matematike i fizike, a od 2005. godine i učenicima strukovnih srednjih škola u području Elektrotehnika i računarstvo.

Uz predsjednika Uprave HEP-a Frane Barbarića, nagrade su dobitnicima uručili ravnatelj Uprave za znanost i tehnologiju Ministarstva znanosti i obrazovanja Hrvoje Meštrić, ravnateljica Uprave za energetiku Ministarstva gospodarstva i održivog razvoja Kristina Čelić, ravnateljica Agencije za odgoj i obrazovanje Dubravka Brezak Stamać te pomoćnik ravnatelja Agencije za strukovno obrazovanje i obrazovanje odraslih Nino Buić.

Dobitnici nagrade za školsku godinu 2021./2022. su svi učenici koji su osvojili prvu nagradu na državnim natjecanjima znanja iz matematike i fizike, javnog izlaganja eksperimentalnih radova iz fizike te osvajači prvih triju mjesta na natjecanjima učenika strukovnih škola u kategorijama računalstva - Izrada programskih rješenja, Električne instalacije i Administracija IT sustava. Nagradu u iznosu od 3.000 kuna ove su godine dobila 34 učenika. Od 1995. godine do danas HEP je dodijelio ukupno 893 nagrade. Među školama čiji su učenici ove godine osvojili najviše nagrada IMAM ŽICU! ističe se XV. gimnazija iz Zagreba sa šest nagrađenih učenika, dok po tri nagrađena učenika imaju Osnovna škola Bartola Kašića iz Zagreba te Srednja škola Zlatar.

„*Hrvatska elektroprivreda se i u ovim kriznim okolnostima pokazala kao snažan i pouzdan poslovni sustav te čvrst oslonac hrvatskoj vladi u osiguranju stabilne opskrbe energijom po cijenama višestruko nižim od tržišnih. Naš udjel u mjerama Vlade iznosi oko 6 milijardi kuna. Unatoč tome, mi s našom nagradom najboljim učenicima idemo dalje. Prvi je i najvažniji razlog taj što ste ovu nagradu itekako zaslužili svojim talentom, trudom i zalaganjem. A drugi je i ne manje važan razlog to što novčani iznos nagrade vidimo kao ulaganje u vlastiti razvoj i u budućnost naše domovine“*, poručio je nagrađenim učenicima Frane Barbarić, predsjednik Uprave Hrvatske elektroprivrede d.d.

Nagrada IMAM ŽICU! najdugovječniji je društveno odgovoran projekt u Hrvatskoj koji spaja gospodarstvo s obrazovnim sustavom. HEP njime želi pomoći stvaranju baze stručnjaka koji će imati priliku zaposliti se i ostati u Hrvatskoj i tako se uključiti u razvoj hrvatskog gospodarstva.

Kontakt: Sektor za korporativne komunikacije ([odnosisjavnoscu@hep.hr](mailto:odnosisjavnoscu@hep.hr))

IMAM ŽICU! 2022. – Popis dobitnika nagrade za šk.god. 2021./2022.

MATEMATIKA

|  |  |  |
| --- | --- | --- |
| Učenik | Škola | Mentor |
| Jerko Matuško | OŠ "Vladimir Nazor", Ploče | Božana Radaljac |
| Antonela Božić | OŠ kneza Mislava, Kaštel Sućurac | Jadran Sušić-Jurić |
| Fran Čačinović | OŠ Dragutina Domjanića, Zagreb | Snježana Lucić Schuster, Maja Zelčić, Sandra Hudek Kokolj |
| Gabriel Katić | OŠ Bartola Kašića, Zagreb | Marjana Grubišić Sharma |
| Fabijan Cikač | OŠ Kajzerica, Zagreb | Hrvojka Vlahović Palanović |
| Nikola Vujica | XV. gimnazija, Zagreb | Sanja Antoliš |
| Petra Grubišić | Gimnazija Antuna Vrančića, Šibenik | Ivana Relja |
| Namik Agić | XV. gimnazija, Zagreb | Marina Ninković |
| Vanja Vukmanović | XV. gimnazija, Zagreb | Vesna Smadilo Škornjak |
| Patrik Cvetek | Elektrotehnička škola, Split | Ana Juračić |
| Antun Kasalo | Gimnazija Sesvete, Zagreb | Josipa Pavlić, Mihaela Bahun Karanfiloski |
| Danijel Pilaj | Gimnazija Josipa Slavenskog, Čakovec | Tamara Srnec |
| Tin Jovanović | Graditeljska tehnička škola, Zagreb | Marina Bušić Švarbić |
| Bruno Brščić | Gimnazija i strukovna škola Jurja  Dobrile, Pazin | Vesna Vujasin Ilić |

FIZIKA

|  |  |  |
| --- | --- | --- |
| Učenik | Škola | Mentor |
| Ivan Vujčetić | OŠ Ljudevita Modeca, Križevci | Anica Hrlec |
| Mila Maretić | VI. osnovna škola Varaždin | Jelena Bajkovec |
| Mauro Kritovac | OŠ Pavleka Miškine, Zagreb | Sonja Čustonja |
| Val Karan | XV. gimnazija, Zagreb | Josip Iveta |
| Ilan Mihelja | XV. gimnazija, Zagreb | Zrinka Mavračić |
| Filip Vučić | I. gimnazija, Zagreb | Ivana Božičković Peričić |
| Luka Passek-Kumerički | XV. gimnazija, Zagreb | Marko Movre |

FIZIKA - EKSPERIMENTALNI RADOVI

|  |  |  |
| --- | --- | --- |
| Učenik | Škola | Mentor |
| Gita Poljaček i Gregor Lukić | OŠ Bartola Kašića, Zagreb | Ksenija Knezović |
| Blaž Stužić i Teodor Gregorić | Srednja škola Zlatar | Vladimir Bošnjak |

ELEKTROTEHNIKA I RAČUNALSTVO

|  |  |  |
| --- | --- | --- |
| Učenik | Škola | Mentor |
| Marko Borković | Tehnička škola Čakovec | Krešimir Kočiš |
| Josip Koprivnjak | Elektrotehnička i prometna škola Osijek | Ivan Marušić |
| Tomislav Fusić | Strukovna škola Đurđevac | Tihomir Robotić |
| Marko Pajić | Srednja škola Glina, | Mijo Šimundić |
| Filip Benedeković | Industrijsko-obrtnička škola Slavonski Brod | Krunoslav Matijašević |
| Niko Stojković | Tehnička škola Karlovac | Željko Radman |
| Matija Antolić | Srednja škola Krapina | Mladen Ptičar |
| Josip Skledar | Elektrotehnička škola Zagreb | Martina Filipović Tretinjak |
| Ivan Benčić | Srednja škola Zlatar | Srećko Sviben |

